Google Pixel 9a lækket på billeder

Google ser igen ud til at arbejde på en mere prisvenlig Pixel-telefon, idet billeder af Pixel 9a er nemlig sluppet ud.

Googles populære Pixel 9-serie ser snart ud til at få et nyt medlem. Formodede billeder af Pixel 9a er nemlig sluppet ud, hvilket giver os et kig på telefonens design.

Designet skiller sig en del ud fra Pixel 9 og Pixel 9 Pro, ved ikke at have et det store kameramodul på bagsiden. I stedet er der blot et stykke glas, der dækker de to kameraer, som nærmest flugter med bagsiden. Det er dog uklart hvor stor telefonen præcis er, men vi gætter på at den nogenlunde på samme størrelse med Pixel 8a, der har en skærm på 6,1″.

Pixel 9a får desuden samme Tensor G4-chipset som resten af Pixel 9-serien, samt 7 års opdateringer.

Præcis hvornår telefonen lanceres er fortsat uvist, men den rygtes at blive introduceret i foråret 2025.